Keywords

Subject of the case

Izrek



Keywords

Ničnostna tožba – Pristojnost sodišča Unije – Predlogi za izdajo odredbe, naslovljene na institucijo – Nedopustnost (člen 263 PDEU) (Glej točko 17.)

2. Evropska unija – Sodni nadzor nad zakonitostjo aktov institucij – Omejevalni ukrepi proti Iranu – Ukrepi, sprejeti v okviru boja proti širjenju jedrskega orožja – Obseg nadzora – Preizkus zakonitosti glede na podatke, ki so bili na voljo ob sprejetju sklepa (Sklep Sveta 2010/413/SZVP; Uredba Sveta št. 267/2012) (Glej točko 25.)

3. Pravo Evropske unije – Načela – Pravica do obrambe – Pravica do učinkovitega sodnega varstva – Omejevalni ukrepi proti Iranu – Zamrznitev sredstev oseb, subjektov ali organov, ki sodelujejo pri širjenju jedrskega orožja ali to širjenje podpirajo – Obveznost sporočitve novih obremenilnih dokazov – Obseg (Sklep Sveta 2010/413/SZVP; Uredba Sveta št. 267/2012) (Glej točko 26.)

4. Ničnostna tožba – Sodba o razglasitvi ničnosti – Učinki – Razglasitev delne ničnosti uredbe in sklepa v zvezi s sprejetjem omejevalnih ukrepov proti Iranu – Začetek veljavnosti razglasitve ničnosti uredbe z iztekom pritožbenega roka ali zavrnitve pritožbe (člena 264, drugi odstavek, PDEU in 280 PDEU; Statut Sodišča, člena 56, prvi odstavek, in 60, drugi odstavek; Sklep Sveta 2010/413/SZVP; Uredba Sveta št. 267/2012, priloga IX) (Glej točki 30 in 31.)

5. Ničnostna tožba – Sodba o razglasitvi ničnosti – Učinki – Omejitev, ki jo določi Sodišče – Omejevalni ukrepi proti Iranu – Razglasitev ničnosti dveh aktov, ki vsebujeta popolnoma enake omejevalne ukrepe, v dveh različnih trenutkih – Nevarnost resne ogrozitve pravne varnosti – Ohranitev učinkov prvega akta do začetka učinkovanja razglasitve ničnosti drugega (člen 264, drugi odstavek, PDEU; Sklep Sveta 2010/413/SZVP, priloga II; Uredba Sveta št. 267/2012, priloga IX) (Glej točke od 32 do 35.)

Subject of the case

Predmet

Predlog za razglasitev ničnosti, prvič, Sklepa Sveta 2012/635/SZVP z dne 15. oktobra 2012 o spremembi Sklepa 2010/413/SZVP o omejevalnih ukrepih proti Iranu (UL L 282, str. 58) in, drugič, Izvedbene uredbe Sveta (EU) št. 945/2012 z dne 15. oktobra 2012 o izvajanju Uredbe (EU) št. 267/2012 o omejevalnih ukrepih proti Iranu (UL L 282, str. 16) v delih, v katerih se ta akta nanašata na tožečo stranko.

Izrek

Izrek

1. Sklep Sveta 2012/635/SZVP z dne 15. oktobra 2012 o spremembi Sklepa 2010/413/SZVP o omejevalnih ukrepih proti Iranu se v delu, v katerem je ime družbe North Drilling Co. navedeno v Prilogi II k Sklepu Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP, razglasi za ničen.

2. Izvedbena uredba Sveta (EU) št. 945/2012 z dne 15. oktobra 2012 o izvajanju Uredbe (EU) št. 267/2012 o omejevalnih ukrepih proti Iranu se v delu, v katerem je ime družbe North Drilling Co. navedeno v Prilogi IX k Uredbi Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010, razglasi za nično.

3. Priloga IX k Uredbi št. 267/2012 se v delu, v katerem se nanaša na družbo North Drilling, razglasi za nično.

4. Učinki Sklepa 2010/413, kakor je bil spremenjen s Sklepom 2012/635, se v delu, ki se nanaša na družbo North Drilling, ohranijo od začetka njegove veljavnosti, torej od dvajsetega dne po njegovi objavi v Uradnem listu Evropske unije , do takrat, ko začne učinkovati razglasitev delne ničnosti Uredbe št. 267/2012.

5. Svet Evropske Unije poleg svojih stroškov nosi tudi stroške, ki jih je družba North Drilling priglasila v tem postopku in postopku za izdajo začasne odredbe.